ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์การประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก) โดยที่พระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์และกิจการโทรคมนาคม พ.ศ. ๒๕๕๓กำหนดให้การดำเนินการเกี่ยวกับการประกอบกิจการกระจายเสียงและกิจการโทรทัศน์ให้ดำเนินการให้เป็นไปตามพระราชบัญญัติการประกอบกิจการกระจายเสียงและกิจการโทรทัศน์พ.ศ. ๒๕๕๑ ซึ่งกำหนดให้ดำเนินการเพื่อให้ผู้ประกอบกิจการที่ไม่ใช้คลื่นความถี่รับใบอนุญาตประกอบกิจการที่ไม่ใช้คลื่นความถี่เป็นการชั่วคราวตามที่คณะกรรมการกำหนดโดยใบอนุญาตให้มีอายุไม่เกินหนึ่งปีอาศัยอำนาจตามมาตรา ๘๐ และมาตรา ๒๗ (๓) (๔) (๖) (๘) (๙) (๑๐) (๑๑)(๑๓) (๑๗) และ (๑๘) แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์และกิจการโทรคมนาคม พ.ศ. ๒๕๕๓ มาตรา ๕ มาตรา ๕๓ มาตรา ๗๘ และมาตรา ๗๙แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑อันมีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖ และมาตรา ๔๗ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติจึงกำหนดหลักเกณฑ์และวิธีการอนุญาตประกอบกิจการที่ไม่ใช้คลื่นความถี่ชั่วคราว (กิจการโทรทัศน์ที่มีการบอกรับสมาชิก) ไว้ดังต่อไปนี้ข้อ ๑ ประกาศนี้เรียกว่าประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ เรื่อง หลักเกณฑ์การประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก)ข้อ ๒[๑]ประกาศนี้ให้ใช้บังคับนับจากวันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้ใบอนุญาต หมายความว่าใบอนุญาตประกอบกิจการที่ไม่ใช้คลื่นความถี่ชั่วคราว (กิจการโทรทัศน์ที่มีการบอกรับสมาชิก)ผู้รับใบอนุญาต หมายความว่าผู้ได้รับอนุญาตให้ประกอบกิจการตามประกาศคณะกรรมการกิจการกระจายเสียงกิจการโทรทัศน์ และโทรคมนาคมแห่งชาติ เรื่องหลักเกณฑ์และวิธีการอนุญาตประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก)สถานี หมายความว่าสถานที่ซึ่งผู้รับใบอนุญาตหรือผู้ให้บริการหรือแพร่ภาพกระจายเสียงชั่วคราวใช้เพื่อบริการกิจการโทรทัศน์ที่มีการบอกรับสมาชิกเขตการให้บริการ หมายความว่าเขตพื้นที่การให้บริการที่ผู้รับใบอนุญาตมีสิทธิให้บริการหรือแพร่ภาพกระจายเสียงตามที่ได้รับอนุญาตจากคณะกรรมการผังรายการ หมายความว่ากลุ่มช่องรายการที่ผู้รับใบอนุญาตได้รับความเห็นชอบจากคณะกรรมการเพื่อใช้ในการให้บริการค่าบริการ หมายความว่าค่าสมาชิกที่เรียกเก็บจากผู้ใช้บริการ เพื่อประโยชน์จากการรับชมรายการของสถานี รวมตลอดถึงค่าใช้จ่ายอื่นที่เกี่ยวกับการให้บริการสมาชิกบริการ หมายความว่าบริการกิจการที่ไม่ใช้คลื่นความถี่ (กิจการโทรทัศน์ที่มีการบอกรับสมาชิก)ตามกฎหมายว่าด้วยการประกอบกิจการกระจายเสียงและกิจการโทรทัศน์และตามที่คณะกรรมการกำหนดรายได้ หมายความว่า ค่าบริการค่าโฆษณาทั้งทางตรงและทางอ้อมหรือบริการธุรกิจของผู้รับใบอนุญาตหรือรายได้อื่นที่เกี่ยวเนื่องกับการให้บริการของผู้รับใบอนุญาตกองทุน หมายความว่ากองทุนพัฒนากิจการกระจายเสียงและกิจการโทรทัศน์ เพื่อประโยชน์สาธารณะตามกฎหมายว่าด้วยองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคมภาษาไทย หมายความรวมถึงภาษาไทยพื้นเมืองท้องถิ่นต่าง ๆ ของประเทศไทยด้วยโฆษณา หมายความว่าโฆษณาตามกฎหมายว่าด้วยการคุ้มครองผู้บริโภคและหมายความ รวมถึงการกระทำไม่ว่าด้วยวิธีการใดๆ ให้ประชาชนได้เห็นหรือรับทราบเพื่อประโยชน์ในทางการค้าปีงบประมาณ หมายความว่าระหว่างวันที่ ๑ มกราคม ถึงวันที่ ๓๑ ธันวาคมในปีเดียวกันคณะกรรมการ หมายความว่าคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติสำนักงาน หมายความว่า สำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติคณะอนุกรรมการ หมายความว่าคณะอนุกรรมการวิทยุกระจายเสียงและวิทยุโทรทัศน์ตามมาตรา ๗๙แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑คณะทำงาน หมายความว่า คณะทำงานด้านกิจการที่ไม่ใช้คลื่นความถี่ซึ่งได้รับแต่งตั้งโดยคณะอนุกรรมการเพื่อให้ปฏิบัติหน้าที่ตามที่ได้รับมอบหมายสำนักเลขานุการ หมายความว่าสำนักเลขานุการคณะอนุกรรมการพนักงานเจ้าหน้าที่ หมายความว่าผู้ซึ่งคณะกรรมการแต่งตั้งให้ปฏิบัติหน้าที่ตามประกาศนี้ข้อ ๔ ให้คณะกรรมการเป็นผู้รักษาการตามประกาศนี้ในกรณีที่มีปัญหาเกี่ยวกับการปฏิบัติตามประกาศนี้ให้คณะกรรมการเป็นผู้วินิจฉัยชี้ขาด คำวินิจฉัยของคณะกรรมการให้ถือเป็นที่สุดหมวด ๑การประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก) ข้อ ๕ ใบอนุญาตให้ประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก) ใช้ได้เฉพาะผู้รับใบอนุญาตข้อ ๖ ผู้รับใบอนุญาตต้องแสดงให้เห็นชื่อสถานีโดยจะต้องแสดงให้สาธารณชนเห็น ณ ที่ตั้งดำเนินการอย่างชัดเจนข้อ ๗ ในกรณีที่มีภัยพิบัติหรือมีเหตุฉุกเฉินหรือมีกรณีอื่นตามที่คณะกรรมการประกาศกำหนดซึ่งมีความจำเป็นต้องออกอากาศแจ้งข่าวหรือเตือนภัยให้ประชาชนทราบเมื่อรัฐบาลหรือหน่วยงานของรัฐที่เกี่ยวข้องร้องขอให้ผู้รับใบอนุญาตดำเนินการตามที่ร้องขอข้อ ๘ การดำเนินการต่อไปนี้ต้องได้รับอนุมัติจากคณะกรรมการก่อน(๑) เปลี่ยนชื่อสถานี(๒) ย้ายที่ตั้งเครื่องส่งหรือสถานี ทั้งนี้จะต้องไม่ก่อให้เกิดความเสียหายต่อการได้รับบริการ(๓)การระงับหรือหยุดทำการให้บริการหรือแพร่ภาพกระจายเสียงของสถานีข้อ ๙ การดำเนินการต่อไปนี้ต้องแจ้งให้คณะกรรมการทราบภายในระยะเวลาสิบห้าวันทำการนับตั้งแต่วันที่ได้ดำเนินการ(๑) การเปลี่ยนแปลงผู้ถือหุ้น ผู้กระทำการแทน(๒) การเปลี่ยนแปลงผู้อำนวยการสถานีผู้อำนวยการช่องรายการ ผู้บริหารสถานี ผู้บริหารช่องรายการ(๓) การปรับปรุง เปลี่ยนแปลงหรือเพิ่มเติมสถาปัตยกรรมข้อ ๑๐ ให้ผู้รับใบอนุญาตจัดทำรายงานแสดงจำนวนผู้รับบริการรายงานแสดงสถานะทางการเงินโดยแสดงรายรับรายจ่ายที่ถูกต้องตามความเป็นจริงเสนอต่อคณะกรรมการภายในสามสิบวันนับตั้งแต่วันสิ้นปีงบประมาณปัจจุบันและปีงบประมาณถัดไปข้อ ๑๑ ให้ผู้รับใบอนุญาตนำเงินรายได้ร้อยละสองก่อนหักรายจ่ายส่งให้สำนักงานเพื่อนำเงินเข้ากองทุนทุกสิ้นปีงบประมาณตามที่คณะกรรมการกำหนดให้สำนักงานเปิดบัญชีเงินฝากไว้ที่ธนาคารพาณิชย์โดยใช้ชื่อบัญชีเงินฝากว่า บัญชีกองทุนพัฒนากิจการกระจายเสียงและกิจการโทรทัศน์เพื่อประโยชน์สาธารณะข้อ ๑๒ ในการประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก)ให้ผู้รับใบอนุญาตแต่งตั้งบุคคลซึ่งมีสัญชาติไทยเป็นผู้อำนวยการสถานีประจำแต่ละสถานีเพื่อควบคุมดูแลให้มีการออกอากาศให้เป็นไปตามที่ได้รับใบอนุญาตและจะต้องเป็นผู้รับผิดชอบดูแลการจัดรายการการดำเนินรายการและการให้บริการหรือแพร่ภาพกระจายเสียงของสถานีให้เป็นไปโดยถูกต้องตามกฎหมายและประกาศต่าง ๆ ที่คณะกรรมการประกาศกำหนดผู้อำนวยการสถานีต้องมีความรู้ในวิชาด้านนิเทศศาสตร์หรือวารสารศาสตร์หรือสื่อสารมวลชนหรือมีประสบการณ์การทำงานด้านกิจการกระจายเสียงและกิจการโทรทัศน์มาแล้วไม่น้อยกว่าสามปีไม่เป็นผู้มีความประพฤติเสื่อมเสียหรือบกพร่องในศีลธรรมและต้องไม่เป็นบุคคลที่เป็นภัยต่อความมั่นคงแห่งราชอาณาจักรข้อ ๑๓ ในกรณีที่ผู้รับใบอนุญาตมีผู้ดำเนินรายการเพื่อทำหน้าที่ประกาศหรือแจ้งข้อความที่แพร่ภาพกระจายเสียงให้ผู้รับใบอนุญาตมีหน้าที่ในการสรรหาหรือคัดเลือกผู้ดำเนินรายการที่สามารถอ่านพูดและออกเสียง อักขระวิธี หลักภาษาได้อย่างเหมาะสมข้อ ๑๔ ก่อนที่จะเริ่มดำเนินกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก) ตามที่ได้รับอนุญาตผู้รับใบอนุญาตต้องแจ้งชื่อผู้อำนวยการสถานีเจ้าหน้าที่เทคนิคของสถานี และผู้ดำเนินรายการ (ถ้ามี) ต่อพนักงานเจ้าหน้าที่การเปลี่ยนแปลงผู้อำนวยการสถานีให้ผู้รับใบอนุญาตแจ้งเปลี่ยนแปลงและขอรับอนุญาตจากพนักงานเจ้าหน้าที่ก่อนข้อ ๑๕ ผู้รับใบอนุญาตต้องรับผิดในการกระทำของผู้อำนวยการสถานีผู้อำนวยการช่องรายการที่ได้กระทำไปในการกำกับดูแล การคัดเลือก จัดหา ช่องรายการเนื้อหารายการรวมถึงการประกาศหรือการโฆษณาที่ดำเนินการให้บริการหรือแพร่ภาพกระจายเสียงของสถานีเสมือนเป็นการกระทำของตนเอง เว้นแต่จะพิสูจน์ได้ว่าการกระทำดังกล่าวตนมิได้รู้เห็นหรือยินยอมด้วยและได้ใช้ความระมัดระวังในการป้องกันตามสมควรแล้วหมวด ๒รายการของกิจการโทรทัศน์ที่มีการบอกรับสมาชิก ข้อ ๑๖ ห้ามผู้รับใบอนุญาตนำช่องรายการที่ไม่ได้ขึ้นทะเบียนไว้กับคณะกรรมการมาให้บริการแพร่ภาพกระจายเสียงให้ผู้อำนวยการช่องรายการหรือผู้ที่ได้รับมอบหมายจัดทำรายละเอียดช่องรายการเพื่อขึ้นทะเบียนต่อคณะกรรมการก่อนให้บริการหรือแพร่ภาพกระจายเสียงตามแบบที่คณะกรรมการกำหนดข้อ ๑๗ ผู้รับใบอนุญาตจะต้องจัดทำผังรายการที่ใช้ในการให้บริการหรือแพร่ภาพกระจายเสียงโดยให้แสดงรายละเอียดดังต่อไปนี้(๑)กำหนดเวลาการให้บริการหรือแพร่ภาพกระจายเสียงประจำวันของสถานี(๒) ชื่อช่องรายการชื่อรายการและช่วงเวลาที่จะให้บริการหรือแพร่ภาพกระจายเสียงสำหรับรายการนั้น(๓) ประเภทของรายการ ที่มาของรายการและชื่อของผู้ดำเนินรายการ (ถ้ามี) ภาษาที่ใช้ในรายการข้อ ๑๘ ผู้รับใบอนุญาตต้องแสดงรายละเอียดช่องรายการรายการและผังรายการต่อคณะกรรมการก่อนดำเนินการให้บริการหรือแพร่ภาพกระจายเสียงให้บริการดังนี้(๑)ช่องรายการไทยที่ใช้ในการให้บริการหรือแพร่ภาพกระจายเสียงในสัดส่วนมากกว่าร้อยละห้าสิบ(๒) ช่องรายการที่มีข่าวสารหรือสาระในสัดส่วนไม่น้อยกว่าร้อยละยี่สิบห้า(๓)ช่องรายการที่ต้องสำรองเพื่อใช้ในการส่งเสริมให้เกิดประโยชน์สาธารณะต่อประเทศโดยรวมอย่างน้อยสามช่องรายการ(๔)ช่องรายการเพื่อทำหน้าที่แพร่ภาพกระจายเสียงทวนสัญญาณรายการของสถานีโทรทัศน์ที่มีการออกอากาศเป็นการทั่วไปเว้นแต่ไม่ได้รับอนุญาตจากเจ้าของแห่งสิทธินั้น ๆข้อ ๑๙ ช่องรายการที่ให้บริการตามข้อ๑๘ อย่างน้อยต้องมีรายการ ดังต่อไปนี้(๑) ช่องรายการข่าวสารที่มีช่องรายการข่าวในประเทศและต่างประเทศและช่องรายการท้องถิ่นสำหรับผู้ประกอบกิจการระดับท้องถิ่น(๒) ช่องรายการสาระที่เกี่ยวกับการศึกษาส่งเสริมสุขภาพ ศิลปวัฒนธรรม เด็ก เยาวชน สตรี ผู้สูงอายุ ประโยชน์สาธารณะผู้พิการ ผู้ด้อยโอกาสในสังคม(๓) ช่องรายการกีฬาข้อ ๒๐ ผู้รับใบอนุญาตจะให้บริการหรือแพร่ภาพกระจายเสียงช่องรายการที่มิได้กำหนดไว้ตามผังรายการที่คณะกรรมการเห็นชอบไม่ได้เว้นแต่จะได้แจ้งการเปลี่ยนแปลงผังรายการพร้อมนำเสนอเหตุผลความจำเป็นในการเปลี่ยนแปลงให้พนักงานเจ้าหน้าที่พิจารณาก่อนทำการเปลี่ยนแปลงไม่น้อยกว่าเจ็ดวันหรือกรณีที่มีเหตุจำเป็นเร่งด่วนไม่อาจให้บริการหรือแพร่ภาพกระจายเสียงตามผังรายการที่คณะกรรมการเห็นชอบได้หรือเป็นการดำเนินการตามที่รัฐบาลหรือหน่วยงานของรัฐร้องขอตามข้อ ๗ ให้ผู้รับใบอนุญาตแจ้งให้พนักงานเจ้าหน้าที่ทราบทันทีที่สามารถกระทำได้ข้อ ๒๑ รายการที่จะให้บริการหรือแพร่ภาพกระจายเสียงจะต้อง(๑)ไม่มีเนื้อหาสาระที่ก่อให้เกิดการล้มล้างการปกครองในระบอบประชาธิปไตยอันมีพระมหากษัตริย์ทรงเป็นประมุข(๒) ไม่มีผลกระทบต่อความมั่นคงของรัฐความสงบเรียบร้อยหรือศีลธรรมอันดีของประชาชน(๓) ไม่มีการกระทำซึ่งเข้าลักษณะลามกอนาจารหรือมีผลกระทบต่อการก่อให้เกิดความเสื่อมทรามทางจิตใจหรือสุขภาพของประชาชนอย่างร้ายแรงให้ผู้รับอนุญาตมีหน้าที่ตรวจสอบการดำเนินการให้บริการหรือแพร่ภาพกระจายเสียงโดยหากพบว่าการให้บริการหรือแพร่ภาพกระจายเสียงมีรายการที่ไม่ปฏิบัติตาม (๑) - (๓)หรือในลักษณะทำนองเดียวกันให้ดำเนินการแก้ไขหรือปฏิบัติให้ถูกต้องก่อนที่จะมีการให้บริการหรือแพร่ภาพกระจายเสียงรายการนั้นหรือให้ระงับการให้บริการหรือแพร่ภาพกระจายเสียงทันทีข้อ ๒๒ ผู้รับใบอนุญาตต้องจัดให้มีการบันทึกรายการที่ได้ให้บริการหรือแพร่ภาพกระจายเสียงไปแล้วตามที่ได้รับอนุญาตจากคณะกรรมการโดยอาจบันทึกไว้ในเทปหรือวัสดุโทรทัศน์อย่างอื่นหรือด้วยวิธีการใด ๆที่สามารถถ่ายทอดกลับมาเป็นรายการนั้นได้และเก็บรักษาไว้เพื่อให้พนักงานเจ้าหน้าที่ทำการตรวจสอบได้โดยระยะเวลาการจัดเก็บต้องไม่น้อยกว่าสามสิบวันเว้นแต่คณะกรรมการจะกำหนดเป็นอย่างอื่น ทั้งนี้ การบันทึกรายการดังกล่าวจะต้องไม่ดำเนินการแก้ไขหรือดัดแปลงให้แตกต่างจากรายการที่ให้บริการหรือแพร่ภาพกระจายเสียงข้อ ๒๓ ผู้รับใบอนุญาตต้องได้รับสิทธิในทางทรัพย์สินทางปัญญาหรือสิทธิในการปรับปรุง ดัดแปลง แก้ไขทรัพย์สินทางปัญญาก่อนนำช่องรายการมาให้บริการหรือแพร่ภาพกระจายเสียงคณะกรรมการอาจเรียกให้ผู้รับใบอนุญาตส่งเอกสารหลักฐานการได้รับสิทธิตามวรรคแรกได้ตามที่เห็นสมควรหมวด ๓การหารายได้กิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก) ข้อ ๒๔ การประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก) สามารถหารายได้ตามที่กำหนดไว้ในหมวดนี้ข้อ ๒๕ รายได้จากการประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก) ประกอบด้วย(๑) รายได้จากการเรียกเก็บค่าบริการ(๒) รายได้จากการโฆษณาหรือบริการธุรกิจของผู้รับใบอนุญาตหรือรายได้อื่นที่เกี่ยวเนื่องกับการให้บริการของผู้รับใบอนุญาตรายได้จากการโฆษณาตาม (๒) ให้โฆษณาได้ไม่เกินชั่วโมงละหกนาทีโดยเมื่อรวมตลอดทั้งวันเฉลี่ยแล้วต้องไม่เกินชั่วโมงละห้านาทีข้อ ๒๖ การเรียกเก็บค่าบริการให้ผู้รับใบอนุญาตเรียกเก็บค่าบริการที่เป็นธรรมต่อผู้ใช้บริการโดยการกำหนดอัตราค่าบริการให้คำนึงถึงเขตพื้นที่การให้บริการคุณภาพการให้บริการเป็นอย่างน้อยหรือตามที่คณะกรรมการกำหนดเพิ่มเติมข้อ ๒๗ ในการโฆษณาและบริการธุรกิจผู้รับใบอนุญาตจะต้องกระทำในลักษณะดังต่อไปนี้(๑) ไม่อ้างชื่อบุคคลหรือสิ่งซึ่งเป็นที่เคารพสักการะของประชาชนเพื่อประโยชน์ในการโฆษณา(๒) ไม่ขัดต่อศีลธรรมและวัฒนธรรมอันดีงามของไทยหรือไม่ก่อให้เกิดภาพพจน์ไปในทางลามกอนาจาร(๓) ไม่ขัดต่อความสงบเรียบร้อยหรือศีลธรรมอันดีหรือไม่ก่อให้เกิดการแตกความสามัคคีระหว่างคนในชาติ หรือไม่กระทบกระเทือนต่อสัมพันธไมตรีระหว่างประเทศไทยกับต่างประเทศ(๔)ไม่เป็นการโฆษณาสินค้าประเภทอาวุธที่ใช้ในการสงคราม(๕)ไม่เป็นการโฆษณาอวดอ้างสรรพคุณของสินค้าและบริการธุรกิจอันเป็นเท็จหรือเกินความเป็นจริง(๖) ไม่เป็นการโฆษณาที่ขัดหรือแย้งต่อบทบัญญัติแห่งกฎหมายอื่นๆ ที่เกี่ยวข้องข้อ ๒๘ ผู้รับใบอนุญาตจะต้องจัดให้มีสัญญาการให้บริการโดยคำนึงถึงหลักสัญญาที่เป็นธรรมและให้มีรายละเอียดตามภาคผนวกที่แนบท้ายประกาศนี้หรือตามที่คณะกรรมการเห็นชอบก่อนดำเนินการให้บริการหมวด ๔มาตรการคุ้มครองผู้ใช้บริการ ข้อ ๒๙ ให้ผู้ใช้บริการในกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก) ได้รับความคุ้มครอง ดังต่อไปนี้(๑) สิทธิที่จะได้รับข้อมูลหรือข่าวสารรวมทั้งคำพรรณนาในการให้บริการคุณภาพการให้บริการและค่าใช้บริการที่ถูกต้องและเพียงพอ(๒) สิทธิที่จะเลือกใช้บริการได้อย่างเป็นอิสระ(๓)สิทธิที่จะได้รับความปลอดภัยในการรับข้อมูลข่าวสารจากการให้บริการ(๔) สิทธิที่จะได้รับการทำสัญญาการใช้บริการและค่าใช้บริการที่เป็นธรรม(๕)สิทธิที่จะได้รับการพิจารณาและชดเชยความเสียหายจากการใช้บริการให้ผู้รับใบอนุญาตแจ้งเหตุแห่งการเลิกการให้บริการให้คณะกรรมการและผู้ใช้บริการทราบล่วงหน้าไม่น้อยกว่าเก้าสิบวันทั้งนี้ผู้ใช้บริการพึงได้รับการส่งเสริมให้เกิดการรวมตัวกันเพื่อได้รับความคุ้มครองสิทธิของการใช้บริการข้อ ๓๐ ให้ผู้รับใบอนุญาตจัดให้มีช่องทางการร้องเรียนและกระบวนการแก้ไขปัญหาเรื่องร้องเรียนหรือตามที่คณะกรรมการกำหนดหมวด ๕มาตรการเพื่อบังคับการให้เป็นไปตามประกาศ ข้อ ๓๑ ในกรณีที่ผู้รับอนุญาตดำเนินการอย่างใดอย่างหนึ่งอันเป็นการฝ่าฝืนเงื่อนไขข้อบังคับตามประกาศนี้หรือระเบียบที่คณะกรรมการกำหนด หรือกระทำความผิดตามกฎหมายว่าด้วยการประกอบกิจการกระจายเสียงและกิจการโทรทัศน์หรือกฎหมายอื่น ๆ ที่มีโทษทางอาญาให้พนักงานเจ้าหน้าที่ มีอำนาจดำเนินการดังต่อไปนี้(๑) ออกคำสั่งให้สถานีชี้แจงเป็นลายลักษณ์อักษร(๒) ตักเตือนเป็นลายลักษณ์อักษร(๓) มีคำสั่งระงับการให้บริการหรือแพร่ภาพกระจายเสียง(๔) มีคำสั่งพักใช้ใบอนุญาตหรือเพิกถอนใบอนุญาตในการใช้อำนาจตาม (๔)ต้องได้รับความเห็นชอบจากคณะกรรมการด้วยคะแนนเสียงมติที่ประชุมไม่น้อยกว่ากึ่งหนึ่งทั้งนี้การสั่งพักใช้ใบอนุญาตให้กระทำได้ครั้งละไม่เกินหนึ่งเดือนข้อ ๓๒ ผู้รับใบอนุญาตมีสิทธิอุทธรณ์คำสั่งตามข้อ๓๑ (๔) ต่อคณะกรรมการภายในสิบห้าวัน นับแต่วันที่ได้รับแจ้งคำสั่งตามข้อ ๓๑ทั้งนี้ การอุทธรณ์ไม่เป็นเหตุให้ทุเลาคำสั่งของพนักงานเจ้าหน้าที่และให้ถือว่าคำวินิจฉัยของคณะกรรมการเป็นที่สุดหากผู้รับใบอนุญาตไม่ปฏิบัติตามคำสั่ง หรือคำวินิจฉัยที่เป็นที่สุดตามวรรคแรกให้คณะกรรมการมีคำสั่งระงับ พักใช้ หรือเพิกถอนใบอนุญาตชั่วคราวข้อ ๓๓ การดำเนินการตามข้อ ๓๑ และข้อ ๓๒ให้นำกฎหมายว่าด้วยวิธีปฏิบัติราชการทางปกครองในส่วนที่เกี่ยวกับการพิจารณาชั้นพนักงานเจ้าหน้าที่มาใช้บังคับแก่การพิจารณาของคณะกรรมการโดยอนุโลมข้อ ๓๔ ให้สำนักเลขานุการรับผิดชอบงานธุรการงานประชุม งานตรวจสอบ การกำกับดูแลงานทะเบียนและสถิติตลอดจนงานที่คณะกรรมการมอบหมายโดยให้สำนักงานมีหน้าที่สนับสนุนการดำเนินงานของสำนักเลขานุการบทเฉพาะกาล ข้อ ๓๕ มิให้นำเอาข้อ๑๘ (๑) และ (๒) มาใช้บังคับจนกว่าจะพ้นกำหนดระยะเวลา ตามข้อ ๒๒ของประกาศคณะกรรมการกิจการโทรคมนาคมแห่งชาติ เรื่องหลักเกณฑ์และวิธีการอนุญาตประกอบกิจการที่ไม่ใช้คลื่นความถี่ชั่วคราว(กิจการโทรทัศน์ที่มีการบอกรับสมาชิก)ประกาศณ วันที่ ๔ มีนาคม พ.ศ. ๒๕๕๔ศาสตราจารย์ประสิทธิ์ประพิณมงคลการประธานกรรมการกิจการโทรคมนาคมแห่งชาติปฏิบัติหน้าที่ประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวก แบบมาตรฐานสัญญาให้บริการในกิจการที่ไม่ใช้คลื่นความถี่ (กิจการโทรทัศน์ที่มีการบอกรับสมาชิก)(ดูข้อมูลจากภาพกฎหมาย)ปริยานุช/ผู้จัดทำ๒๕ เมษายน ๒๕๕๔ณัฐวดี/ตรวจ๒๕ เมษายน ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๔๑ ง/หน้า ๔๙/๗ เมษายน ๒๕๕๔